ΑΠΟΦΑΣΕΙΣ
Αριθμ. Δ1α/Γ.Π.οικ. 27681
Παράταση ισχύος της υπό στοιχεία Δ1α/Γ.Π.οικ.
13068/1.3.2021 κοινής απόφασης των Υπουργών Εθνικής Άμυνας και Υγείας «Παραχώρη-
ση των εγκαταστάσεων κλινών νοσηλείας και
κλινών αυξημένης φροντίδας του Νοσηλευτικού Ιδρύματος Μετοχικού Ταμείου Στρατού
(Ν.Ι.Μ.Τ.Σ.) για την κάλυψη αναγκών δημόσιας
υγείας, που συνδέονται με την αντιμετώπιση
του κορωνοϊού COVID-19» (Β’ 802), όπως αυτή
αντικαταστάθηκε με την υπό στοιχεία Δ1α/
Γ.Π.οικ. 18156/23.03.2021 όμοια κοινή απόφαση (Β’ 1140).
ΟΙ ΥΠΟΥΡΓΟΙ
ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ - ΥΓΕΙΑΣ
Έχοντας υπόψη:
1. Τις διατάξεις:
α. Του άρθρου 86 του ν. 4745/2020 «Ρυθμίσεις για την
επιτάχυνση της εκδίκασης εκκρεμών υποθέσεων του
ν. 3869/2010, σύμφωνα με τις επιταγές της παρ. 1 του
άρθρου 6 της Ε.Σ.Δ.Α., ως προς την εύλογη διάρκεια της
πολιτικής δίκης, τροποποιήσεις του Κώδικα Δικηγόρων
και άλλες διατάξεις» (Α’ 214) και του άρθρου 484 του
ν. 4781/2021 «Οργάνωση και λειτουργία Υπουργείου
Εξωτερικών, Συμβούλιο Απόδημου Ελληνισμού, ρύθμιση θεμάτων διεθνούς αναπτυξιακής συνεργασίας και
ανθρωπιστικής βοήθειας και άλλες διατάξεις» (Α’ 31).
β. Του ν. 2292/1995 «Οργάνωση και λειτουργία Υπουργείου Εθνικής Άμυνας, διοίκηση και έλεγχος των Ενόπλων
Δυνάμεων και άλλες διατάξεις» (Α’ 35).
γ. Του π.δ. 121/2017 «Οργανισμός του Υπουργείου
Υγείας» (Α’ 148).
δ. Του π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α’ 121).
ε. Του α.ν. 1137/1946 «Περί κυρώσεως και κωδικοποιήσεως των διατάξεων των αφορωσών το Νοσηλευτικόν
Ίδρυμα Μετοχικού Ταμείου Στρατού-Ν.Ι.Μ.Τ.Σ.» (Α’ 113).
2. Την υπό στοιχεία Υ70/30.10.2020 απόφαση του Πρωθυπουργού «Ανάθεση αρμοδιοτήτων στον Αναπληρωτή
Υπουργό Οικονομικών, Θεόδωρο Σκυλακάκη» (Β΄ 4805).
3. Την υπό στοιχεία Υ4/08-01-2021 απόφαση του Πρωθυπουργού «Ανάθεση αρμοδιοτήτων στον Αναπληρωτή
Υπουργό Υγείας, Βασίλειο Κοντοζαμάνη» (Β’ 32).
4. Την υπό στοιχεία 247153α/9.8.2019 κοινή απόφαση
του Πρωθυπουργού και του Υπουργού Εθνικής Άμυνας
«Ανάθεση αρμοδιοτήτων στον Υφυπουργό Εθνικής Άμυνας, Αλκιβιάδη Στεφανή» (Β’ 3181).
5. Την υπό στοιχεία Δ1α/Γ.Π.οικ. 21170/27.03.2020 κοινή απόφαση του Υπουργού Υγείας και Υφυπουργού Εθνι-
κής Άμυνας «Παραχώρηση των εγκαταστάσεων όλων
των θαλάμων, κλινών νοσηλείας και κλινών αυξημένης
φροντίδας του Νοσηλευτικού Ιδρύματος Μετοχικού
Ταμείου Στρατού (Ν.Ι.Μ.Τ.Σ.) για την κάλυψη αναγκών
δημόσιας υγείας, που συνδέονται με την αντιμετώπιση
του κορωνοϊού COVID-19» (Β’ 1075).
6. Την υπό στοιχεία Δ1α/Γ.Π.οικ. 13068/1.3.2021 κοινή
απόφαση των Υπουργών Εθνικής Άμυνας και Υγείας «Παραχώρηση των εγκαταστάσεων κλινών νοσηλείας και
κλινών αυξημένης φροντίδας του Νοσηλευτικού Ιδρύματος Μετοχικού Ταμείου Στρατού (Ν.Ι.Μ.Τ.Σ.) για την
κάλυψη αναγκών δημόσιας υγείας, που συνδέονται με
την αντιμετώπιση του κορωνοϊού COVID» (Β’ 802), όπως
αυτή αντικαταστάθηκε με την υπό στοιχεία Δ1α/Γ.Π.οικ.
18156/23.03.2021 όμοια κοινή απόφαση (Β’ 1140).
7. Την υπό στοιχεία Β1α,B2α/οικ.27680/29.4.2021 βεβαίωση της Διεύθυνσης Προϋπολογισμού και Δημοσι-
ονομικών Αναφορών, σύμφωνα με την οποία από την
έκδοση της παρούσας απόφασης προκαλείται δαπάνη
σε βάρος του προϋπολογισμού του Υπουργείου Υγείας για την αμοιβή του προσωπικού του Νοσηλευτικού
Ιδρύματος Στρατού (Ν.Ι.Μ.Τ.Σ) και του 251 Γενικού Νοσοκομείου Αεροπορίας, η οποία στην παρούσα φάση δεν
μπορεί να προσδιοριστεί, διότι εξαρτάται από πραγματικά περιστατικά (ανάγκες, αριθμός προσωπικού κ.λπ.).
Επιπλέον σημειώνεται, ότι δεν προκαλείται δαπάνη σε
βάρος του προϋπολογισμού των εποπτευόμενων φορέων του Υπουργείου Υγείας (1η ΥπΕ).
8. Το γεγονός ότι, ενόψει της ανάγκης νοσηλείας ασθενών με κορωνοϊό COVID-19, κρίνεται επιτακτική η πα-
ραχώρηση στο Ελληνικό Δημόσιο των εγκαταστάσεων
κλινών νοσηλείας και κλινών αυξημένης φροντίδας του
Νοσηλευτικού Ιδρύματος Μετοχικού Ταμείου ΣτρατούΝ.Ι.Μ.Τ.Σ., και του 251 Γενικού Νοσοκομείου Αεροπορίας
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
29 Απριλίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 1821
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1821/29.04.2021
(Γ.Ν.Α) λόγω των ειδικών συνθηκών πανδημίας για την
αντιμετώπιση της παρούσης έκτακτης ανάγκης δημόσιας υγείας, αποφασίζουμε:
Άρθρο μόνο
1. Η ισχύς της υπό στοιχεία Δ1α/Γ.Π.οικ. 13068/1.3.2021
κοινής απόφασης των Υπουργών Εθνικής Άμυνας και
Υγείας «Παραχώρηση των εγκαταστάσεων κλινών νοσηλείας και κλινών αυξημένης φροντίδας του Νοσηλευτι-
κού Ιδρύματος Μετοχικού Ταμείου Στρατού (Ν.Ι.Μ.Τ.Σ.)
για την κάλυψη αναγκών δημόσιας υγείας, που συνδέονται με την αντιμετώπιση του κορωνοϊού COVID-19»
(Β’ 802), όπως αυτή αντικαταστάθηκε με την υπό στοιχεία
Δ1α/Γ.Π.οικ. 18156/23.03.2021 όμοια κοινή απόφαση
(Β’ 1140), παρατείνεται από τη λήξη της έως και την
31.05.2021.
2. Για το χρονικό διάστημα από 22.03.2021 έως και
31.05.2021 το προσωπικό του Νοσηλευτικού Ιδρύματος
Μετοχικού Ταμείου Στρατού (Ν.Ι.Μ.Τ.Σ.) και του 251 Γενικού Νοσοκομείου Αεροπορίας αποζημιώνεται για τη
συμμετοχή του στο πρόγραμμα εφημεριών του Ε.Σ.Υ., σύμφωνα με τις κείμενες διατάξεις, που ρυθμίζουν την απο-
ζημίωση των εφημεριών των νοσοκομείων του Ε.Σ.Υ., με
επιβάρυνση του προϋπολογισμού του Υπουργείου Υγείας.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Απριλίου 2021
Οι Υπουργοί
Αναπληρωτής Υπουργός
Υφυπουργός
Οικονομικών
Εθνικής Άμυνας
ΘΕΟΔΩΡΟΣ ΣΚΥΛΑΚΑΚΗΣ ΑΛΚΙΒΙΑΔΗΣ ΣΤΕΦΑΝΗΣ
Αναπληρωτής Υπουργός
Υγείας
Υγείας
ΒΑΣΙΛΕΙΟΣ ΚΙΚΙΛΙΑΣ
ΒΑΣΙΛΕΙΟΣ ΚΟΝΤΟΖΑΜΑΝΗΣ

[Source: 20210201821.pdf | Tokens: 5078]